Държавен вестник, бр. 87, 2023 г., стр. 15

БРОЙ  87	
Д Ъ Р Ж А В Е Н  В Е С Т Н И К 	
СТР.  15  
МИНИСТЕРСТВА 
И ДРУГИ ВЕДОМСТВА
АГЕНЦИЯ ЗА ЯДРЕНО 
РЕГУЛИРАНЕ
СПОРАЗУМЕНИЕ
между Агенцията за ядрено регулиране на 
Република България и Гръцката комисия 
по атомна енергия на Република Гърция за 
оперативно уведомяване при ядрена авария и 
сътрудничество в областта на регулирането на 
ядрената безопасност и радиационната защита
(Одобрено с Решение № 406 от 31 май 2023 г. 
на Министерския съвет. В сила от датата на 
подписването – 26 септември 2023 г.)
Агенцията за ядрено регулиране на Репуб­
лика България и Гръцката комисия по атомна 
енергия на Република Гърция (наричани по-
долу Страна или Страните), 
Като се имат предвид задачите, възложени 
им със Споразумението между правителството 
на Народна република България и правител-
ството на Република Гърция за оперативно 
уведомяване при ядрена авария и обмен на 
информация за ядрени съоръжения, подписано 
в Хасково на 23 април 1989 г., наричано по-
долу Междуправителствено споразумение, на 
основание член 4, параграф 2 от него и във 
връзка с Конвенцията за оперативно уведо-
мяване при ядрена авария, приета във Виена 
на 26 септември 1986 г.;
Изразявайки желание да си сътрудничат 
и да обменят информация по регулаторни 
въпроси в областта на ядрената безопасност 
и радиационната защита,
Се споразумяха за следното:
Член 1. Обхват
1. С това Споразумение Страните осигуряват 
изпълнението на задълженията по член 2 и  
член 3 от Междуправителственото споразуме-
ние чрез осъществяване на практически мерки. 
2. Страните приемат да си сътрудничат в 
областите на регулаторния контрол за без-
опасното използване на ядрената енергия, 
източниците на йонизиращи лъчения и яд-
рените приложения, аварийното реагиране 
и готовност, управлението на радиоактивни 
отпадъци и транспортирането на радиоактивен 
материал и свързаните с тях дейности.
Член 2. Компетентни органи и пунктове  
за връзка
1. Страните по настоящото Споразумение 
са компетентните органи по член 4 от Меж-
дуправителственото споразумение. 
2. Страните създават пунктове за връзка 
за целите на оперативното уведомяване при 
ядрена авария съгласно Приложение 1 от 
настоящото Споразумение.
3. Пунктовете за връзка осъществяват сво-
ята дейност съгласно член 7 от Конвенцията 
за оперативно уведомяване при ядрена авария 
от 26 септември 1986 г.
Член 3. Списък на ядрените съоръжения
1. Списъкът на ядрените съоръжения, из-
готвен в съответствие с член 1, параграф 3 
на Междуправителственото споразумение, е 
посочен в Приложение 2, което е неразделна 
част от настоящото Споразумение.
Член 4. Обмен на информация
1. Информацията, която Страните си разме-
нят, отнасяща се за експлоатационните режими 
на ядрените съоръжения, както и друга техни-
ческа информация, касаеща тези съоръжения, 
която може да бъде използвана за преценка на 
последствията в Страната, получаваща инфор-
мация в случай на авария в тези съоръжения, 
и за вземането на мерки, необходими за за-
щита на населението, в съответствие с член 2  
на Междуправителственото споразумение е 
посочена в Приложение 3, което е неразделна 
част от настоящото Споразумение.
2. Информацията, предоставяна по този 
член, трябва да бъде използвана само за це-
лите, посочени в това Споразумение.
Член 5. Уведомяване
1. В случай на ядрена авария на територията 
на една от Страните, свързана с определените 
в Приложение 2 съоръжения, вследствие на 
която се изхвърлят или може да се изхвърлят 
радиоактивни вещества и която довежда или 
може да доведе до пренос на радиоактивни 
вещества на територията на другата Страна, 
което би могло да има значение за другата 
Страна от гледна точка на радиационната 
безопасност, съответната Страна уведомява 
незабавно другата Страна и предоставя цялата 
налична информация съгласно член 3 от Меж-
дуправителственото споразумение и член 5 
от Конвенцията за оперативно уведомяване 
при ядрена авария.
Член 6. Двустранно сътрудничество
1. Страните осъществяват сътрудничество 
по член 1, параграф 2 в следните основни 
направления:
– обмяна на опит при разработване на 
нормативна база в областта на ядрената без-
опасност и радиационната защита;
– обмяна на опит при лицензирането и 
регулаторния контрол върху дейностите в 
областта на използването на ядрени и радио­
активни материали и източници на йонизи-
ращи лъчения за мирни цели, включително 
реализацията на програмите за инспекции;
– обмяна на опит в областта на регулира-
нето на дейностите по управлението на ра-
диоактивни материали, включително тяхното 
транспортиране и безопасното им съхранение;
– аварийна готовност и реагиране;